Profesorul Kuni Miyake, președintele Institutului de Politică Externă din Tokio, explică pentru „România liberă” de ce Rusia își va menține interesul față de estul Europei și de ce o alianță Rusia-China, considerată de mulți experți periculoasă, nu poate fi în niciun caz strategică: „Cele două vechi imperii pot coopera între ele, mai ales atunci când vine vorba de rivalitatea sau confruntarea lor cu Statele Unite. Deși obiectivele lor strategice sunt în cele din urmă diferite, ar putea fi nevoite să se ajute tactic reciproc pentru moment.